Minu pisike kassipildiga märkmik täitub tasapisi mu menüü üleskirjutustega ja on ka mõningast progressi märgata, aga ma heameelega hõiskaks  nüüd siis, kui mul mu esimene sihtmärk - 90kg - käes on. Sinna on veel tsipake minna. Aga küll ma siis hõiskan. Esialgu paistab, et menüü ja kalorite üleskirjutamine hetkel on piisavaks abiks, eks kui raskemaks läheb, niuksun jälle ja püüan midagi uut välja mõelda. Ja nüüd, kus mul lõpuks ometi on jälle videomakk (vanal kõrbes päris mitu aastat tagasi kõhus midagi läbi), saan ma oma shapingukassetti jälle kasutada.